# Surf als Jocs Olímpics d'Estiu de 2024

La competició de surf dels Jocs Olímpics d'Estiu de 2024 va disputar-se entre el 27 de juliol i el 5 d'agost de 2024 a Teahupo'o, illa de Tahití (Polinèsia Francesa).
Va ser la segona vegada en què el surf va formar part del programa olímpic. Un total de 48 surfistes (24 homes i 24 dones) van prendre'n part, un 20% més que a Tòquio 2020.

## Emplaçament

La competició de surf va ser ubicada a Teahupo'o, Tahití a la col·lectivitat d'ultramar de la Polinèsia Francesa (Pacífic Sud). La costa de Teahupo'o és famosa per les grans onades, ideals per a la pràctica del surf.
Tahití és a 15.000 km de París, establint un nou rècord de major distància física entre la ciutat organitzadora i una de les seus. L'anterior rècord datava dels Jocs Olímpics d'Estiu de 1956, a Melbourne. Les estrictes normes sanitàries establertes pel govern australià pel que feia a l'entrada d'animals al país, va portar als organitzadors a celebrar les proves d'hípica a Estocolm, Suècia.
Conseqüentment, els surfistes i membres dels diferents comitès olímpics que van prendre part en les proves, no van allotjar-se a la Vila Olímpica de L'Île-Saint-Denis. Tots ells van ser hostes del vaixell Aranui 5 ancorat a Tahiti, esdevenint la primera Vila flotant de les Olimpiades. A més, les proves de surf són les úniques que se celebren sense espectadors.
Segons el calendari oficial, la competició havia de celebrar-se entre el 27 i el 31 de juliol. Emperò, les condicions de la mar van forçar diversos ajornaments al llarg del torneig, que finalment va concloure el 5 d'agost.

## Resultats

Fonts: :
| | Competició masculina | Competició masculina | Competició femenina | Competició femenina |
| Posició | Nom | País | Nom | País |
| | Kauli Vaast | | Caroline Marks | |
| | Jack Robinson | | Tatiana Weston-Webb | |
| | Gabriel Medina | | Johanne Defay | |
| 4t | Alonso Correa | | Brisa Hennessy | |
| Diploma Olímpic | João Chianca | | Nadia Erostarbe | |
| Diploma Olímpic | Joan Duru | | Carisa Moore | |
| Diploma Olímpic | Ethan Ewing | | Luana Silva | |
| Diploma Olímpic | Reo Inaba | | Tyler Wright | |

## Medaller

| Posició | País | | | | Total |
| 1 | França | 1 | 0 | 1 | 2 |
| 2 | Estats Units | 1 | 0 | 0 | 1 |
| 3 | Brasil | 0 | 1 | 1 | 2 |
| 4 | Austràlia | 0 | 1 | 0 | 0 |
| Total | Total | 2 | 2 | 2 | 6 |

## Referències

* ↑ «Paris 2024 – Surfing» (en anglès). COI. Arxivat de l'original el 2 de desembre 2022. [Consulta: 25 setembre 2022].
* ↑ Franceschi Neto, Virgilio. «How to qualify for surfing at Paris 2024. The Olympics qualification system explained» (en anglès). COI, 17-08-2022. Arxivat de l'original el 28 de febrer 2023. [Consulta: 30 juliol 2024].
* ↑ «Tahiti approved as Olympic surfing venue for 2024 Paris Games». NBC Sports, 03-03-2020. Arxivat de l'original el 1 de juny 2023. [Consulta: 25 setembre 2022].
* ↑ Butler, Michael; El-Shaboury, Yara «Paris 2024 Olympics: Macron visits athletes’ village and water bottles recalled – as it happened» (en anglès). The Guardian, 22-07-2024. Arxivat de l'original el 2024-08-06. ISSN: 0261-3077 [Consulta: 30 juliol 2024].
* ↑ «Take a Tour of the Olympic Surfing Village Cruise Ship (Video)» (en anglès). Surfer.com, 22-07-2024. Arxivat de l'original el 2024-07-23. [Consulta: 22 juliol 2024].
* ↑ Feast, Lincoln. «Olympic surfers score with 'awesome' floating athlete's village» (en anglès). Reuters, 26-07-2024. [Consulta: 30 juliol 2024].
* ↑ «Olympic Surfing Schedule — Paris 2024». International Olympic Committee. Arxivat de l'original el 18 June 2024. [Consulta: 14 març 2024].
* ↑ «Surfing: Action called OFF for today». International Olympic Committee, 31-07-2024. Arxivat de l'original el 1 d’agost 2024. [Consulta: 31 juliol 2024].
* ↑ «Olympic Surfing Schedule & Results — Paris 2024». International Olympic Committee, 01-08-2024. Arxivat de l'original el 1 August 2024. [Consulta: 1r agost 2024].
* ↑ «Surfing Men. Individual Medals and Ranking» (en anglès). COI, 05-08-2024. Arxivat de l'original el 2024-07-30. [Consulta: 6 agost 2024].
* ↑ «Surfing Women. Individual Medals and Ranking» (en anglès). COI, 05-08-2024. Arxivat de l'original el 2024-07-30. [Consulta: 6 agost 2024].

## Vegeu també

* Surf a Tòquio 2020